ועדת הפנים והגנת הסביבה, כנסת 20, פרוטוקול מספר 620, 2018-05-14 10:25

יואב קיש: שלום, בוקר טוב, אני פותח את הדיון: הצעת חוק לתיקון דיני הבחירות לרשויות המקומיות, הכנה לקריאה שנייה ושלישית, ממשלתית, מס' 1217.

יואב קיש: הבנתי שצריך להצטרף אלינו סגן השר אלי בן-דהן.

יואב קיש: אני קודם כול רוצה להגיד שהיה פה דיון שהתעכב קצת, אז נאלצנו טיפה לדחות את הפתיחה של הדיון הזה.

יואב קיש: החוק הזה הוא חוק שאנחנו רואים בו חשיבות – שלום לסגן השר בן-דהן – בדיוק פתחנו את הדיון, אני מתנצל על האיחור, זה היה בגלל הדיון הקודם.

יואב קיש: החוק הזה הוא חוק שבא לתקן את דיני הבחירות לרשויות המקומיות.

יואב קיש: הוא דחוף, הוא חשוב, כי הוא בא לתקן את זה כבר לבחירות המקומיות של אוקטובר-נובמבר השנה, ולכן נתנו לו קדימות.

יואב קיש: צר לי לאכזב אתכם שהיום הוא לא יבוא למליאה, כי במליאה היום יהיו רק דברים בהסכמה, ולכן זה נדחה בעוד שבוע.

יואב בן צור: זה לא בהסכמה?

יואב קיש: לא, יש הסתייגות.

יואב בן צור: אז ביום רביעי.

יואב קיש: לא יודע אם ביום רביעי אפשר.

יואב בן צור: למה?

יואב בן צור: אפשר, אפשר.

יואב קיש: ביום רביעי זה טרומיות.

לאה קריכלי: עד שש עם הסכמות.

יואב קיש: משש בלי הסכמות?

אלי בן-דהן: עד שש זה עם הסכמות, משש זה בלי הסכמות.

יואב קיש: לא ידעתי את זה.

יואב קיש: אז יכול להיות שהוא כן יעלה.

יואב קיש: בקיצור, נבדוק את זה.

יואב קיש: בכל מקרה, לא סיימנו את החקיקה, והסיבה העיקרית שלא סיימנו, אם אני זוכר נכון, מעבר לזה שצריך עוד להצביע, ויש הסתייגות אחת, כמה?

גלעד קרן: יש כמה הסתייגויות של חברת הכנסת כהן-פארן.

יואב קיש: אבל אם היא לא פה להציג אותן?

גלעד קרן: היא הציגה אותן בדיון הראשון.

יואב קיש: הציגה אותן, אז גם נצביע עליהן.

יואב קיש: דנו בנושא מאוד מהותי וחשוב, ובשביל זה גם יש לנו פה את סגן השר בן-דהן, ואת רז נזרי המשנה ליועץ המשפטי לממשלה, בדיוק לנושא הזה.

יואב קיש: אני פותח בנושא הזה.

יואב קיש: יש לנו גם את סגן יועמ"ש איו"ש, סגן אלוף עדי נוי, שלום.

יואב קיש: נושא מהותי שדנו עליו, וכיוון שזה לא חוק שאפשר למשוך אותו יותר מדי זמן, זה לראות איך אנחנו מחילים אותו – ממש רציתי סימולטנית, בו-זמנית, דרך חקיקה ראשית, כל הדברים האלה נבחנו, ואני ארצה לשמוע עדכון בעניין הזה.

יואב קיש: סגן השר, מי אתה רוצה שידבר, שיתייחס?

יואב קיש: אתה? רז?

אלי בן-דהן: קודם רז, אני אחר כך.

יואב קיש: רז נזרי, בבקשה.

רז נזרי: בוקר טוב.

רז נזרי: כמו שאמר היושב-ראש, בדיון הקודם בשבוע שעבר התבקשה הממשלה לדאוג להחלה לכאורה מיידית של הנושא הזה בתחומי איו"ש.

רז נזרי: הצורך בהחלה בתחומי איו"ש ברור, הבחירות אמורות להיערך בסוף חודש אוקטובר השנה.

רז נזרי: מובן שיש גם רשויות מקומיות ומועצות אזוריות בתחומי איו"ש, ולכן צריך גם לוודא את הדבר הזה.

רז נזרי: היינו ערים לכך מלכתחילה, וכשהצעת החוק הזאת הובאה בפני ועדת השרים בסוף חודש פברואר, כבר בטיוטת החוק – כמו שבעצם נדרשנו לפי הנחיה של יושבת-ראש ועדת שרים, שרת המשפטים השרה שקד – הייתה התייחסות לגבי השאלה של התחולה של סעיפי החוק באזור יהודה ושומרון.

רז נזרי: הסברנו שם שההסדרים שנוגעים לבחירות ברשויות המקומיות נקבעים חלק בתקנון של המועצות המקומיות, חלק בתקנון של המועצות האזוריות, וחלק בהוראות כלליות שקובעת המפקחת על הבחירות במועצה המקומית, במועצות אזוריות באזור יהודה ושומרון.

רז נזרי: והסברנו לוועדת שרים שזאת דרך ההחלה של הנושא הזה ביהודה ושומרון.

רז נזרי: הבנתי שבשבוע שעבר הייתה מחשבה, כמו שהיושב-ראש הציג, בגלל הרצון שהדבר הזה ייעשה בצורה מיידית, לקבוע סעיף בחוק כאן בקונסטרוקציה כזאת או אחרת שבעצם יחיל בצורה ישירה את החוק של הכנסת על יהודה ושומרון.

יואב קיש: בנושא בחירות מקומיות.

רז נזרי: בנושא בחירות מקומיות.

רז נזרי: בנושא הזה כידוע היו דיונים בעבר גם בכובעך הקודם, אדוני היושב-ראש, וכמו שאני אומר תמיד, הנושא הזה בסופו של דבר הבסיס שלו הוא פוליטי.

רז נזרי: הבסיס של אם להחיל את החוק ביהודה ושומרון או לא זאת הכרעה פוליטית של המקום הזה.

רז נזרי: אני תמיד אומר שמבחינתי גורל יהודה ושומרון אמור להיות מוכרע במשכן הכנסת ולא בצלאח א-דין.

יואב בן צור: אחרי דבריו של ראש הממשלה אתמול?

יואב בן צור: אחרי דבריו של ראש הממשלה אתמול יש סיבה שלא נעשה את זה.

יואב קיש: מה הוא אמר אתמול?

יואב בן צור: הוא אמר שקבר רחל ומערת המכפלה וזה, הכול יישאר כל הזמן, אז מה?

רז נזרי: בסדר, אבל כמו שאני אומר, זה לא יוכרע בצלאח א-דין, זה יוכרע בגבעת רם, מה יהיה עתיד יהודה ושומרון.

רז נזרי: 51 שנה לא אנחנו היינו אלה שמכריעים בכך, זה יוכרע בגבעת רם על-ידי המחוקקים.

רז נזרי: עד אז יש כמובן משמעויות משפטיות לעשיית צעדים נקודתיים כאלה ואחרים מעבר לחוסר קוהרנטיות משפטית ברמה ובאופן של חקיקה שמשתלבת, חוק צבאי ביחד עם חוק אזרחי.

רז נזרי: יש גם עלות במישור הפנימי, המישור הבין-לאומי לחוקים מהסוג הזה, בטח לחוקים שעוסקים בעניינים משטריים כמו בחירות, בטח לחוקים שיש בהם היבטים טריטוריאליים, היבטי קרקע, כמו החלה על מועצות אזוריות שכל תחום שלהן נקבע בצווים.

רז נזרי: ולכן, מה שאני רוצה בעצם לומר זה שלפעמים הכנסת סוברנית כמובן להגיד: אני מוכנה לשלם את העלות הזאת, למה?

רז נזרי: כי יש לי תועלת גדולה.

רז נזרי: אני רוצה להשיג תועלת גדולה כי אני לא רוצה שייווצר פה עכשיו פער בין תושבי יהודה ושומרון לבין תושבי ישראל, ולכן אני אספוג את העלות הזאת כדי להשיג את התועלת.

רז נזרי: כאן במבחן עלות-תועלת אין צורך לעשות את זה.

רז נזרי: ולמה אין צורך לעשות את זה?

רז נזרי: מאחר שאנחנו משיגים את אותה תועלת, משיגים את אותה תוצאה.

יואב קיש: אבל מה לוחות הזמנים?

רז נזרי: אני כבר מגיע לזה.

רז נזרי: אנחנו משיגים את אותה תוצאה של התאמה בין החוק שמובא פה על-ידי הממשלה לבין החקיקה באיו"ש באמצעות תיקון צווי האלוף ובאמצעות תיקון ההוראות שהמפקחת על הבחירות תקבע.

רז נזרי: בעקבות הישיבה הקודמת, אדוני היושב-ראש, באנו בדברים עם סגן השר הרב אלי בן-דהן, שהוא בעצם ממונה מטעם משרד הביטחון, מטעם הממשלה על הנושא הזה של החקיקה באיו"ש, ועל קביעת סדרי עדיפויות של היחידה הרלוונטית ביועמ"ש איו"ש שעוסקת במכלול רב של נושאים, בין השאר היא צריכה גם להקצות כוח-אדם לנושאים הללו.

רז נזרי: סגן השר הנחה את יועמ"ש איו"ש – שוב, זה קרה בעקבות הישיבה שבוע שעבר, באנו בדברים מיידית, קיבלו הנחיה שזה יהיה בהקדם האפשרי, עד ה-23 בחודש, כמדומני.

אלי בן-דהן: נכון, שבועיים.

רז נזרי: אנחנו במקביל נערכים, גם אנחנו, גם האשכול אצלי בראשותו של עורך-דין אבינעם סגל אלעד, ואנשי משרד הפנים משקיעים את תשומות הזמן הנדרשות כדי שהדבר הזה ייעשה במקביל ובהתאם.

רז נזרי: השאיפה שלנו היא אכן שתהיה טיוטת חוק בלוחות הזמנים הללו שנקבעו, לכל היותר עוד שבוע.

רז נזרי: כלומר, עד סוף חודש מאי תהיה טיוטת שר מוכנה אחרי ליבון אצלנו, אחרי ליבון במשרד הפנים.

רז נזרי: בעצם רק לבוא לחתימת האלוף, ואז אין קריאה שנייה שלישית ומועדים בהסכמה ולא בהסכמה, ומליאה ולא מליאה.

רז נזרי: ברגע שזה מוכן האלוף - - -

יואב בן צור: אפשר לאמץ את זה - - - ?

רז נזרי: אתה אומר בכלל.

יואב קיש: לא בטוח שאתה רוצה.

יואב קיש: - - -

יעל כהן-פארן: - - -

רז נזרי: קודם דיברנו על החלת החוק הישראלי באיו"ש, עכשיו אתה רוצה בעצם שלכל ישראל יהיה מפקד צבאי, תחת שלטון צבאי.

יעל כהן-פארן: כנראה שזה מה שבן צור רוצה.

רז נזרי: אנחנו הולכים קדימה, זה טוב.

יואב בן צור: מי יודע, בואו ננסה, אולי זה יצליח יותר.

יעל כהן-פארן: משילות משילות.

רז נזרי: מיצינו את הדמוקרטיה 70 שנה, לא משהו, בוא נעשה עכשיו משהו אחר.

רז נזרי: גם על זה תחליטו פה.

רז נזרי: אז יועמ"ש איו"ש יכינו ביחד את טיוטת הצו, זה יהיה מוכן עד למועד הזה.

רז נזרי: במקביל, המפקחת על הבחירות תעשה את התיקונים שלה, חלקם כבר נעשו.

רז נזרי: אגב, מדובר בכ-34 תיקונים לפי החוק הזה.

רז נזרי: ממה שהבנתי מסגן יועמ"ש איו"ש, ארבעה תיקונים כבר בעצם נמצאים, זאת עבודה על 30 תיקונים.

רז נזרי: זה לכאורה הרבה, אבל הוקצה כוח-האדם הנדרש, ואלו גם דברים שחלקם טכניים.

רז נזרי: לכן זאת הכוונה שלנו.

רז נזרי: אני מצהיר לפרוטוקול, מגיע בעצמי לומר את זה, לאור החשיבות של הנושא ולאור בקשתכם, אנחנו נעמוד בלוח הזמנים של סגן השר, לכל היותר עוד שבוע.

רז נזרי: זה אומר עד סוף החודש תהיה טיוטת צו מוכנה.

יואב קיש: מאה אחוז.

יואב קיש: תודה.

יואב קיש: אני רוצה לשמוע את סגן השר.

יואב קיש: בבקשה.

אלי בן-דהן: אני רוצה לומר כמה מילים.

אלי בן-דהן: בסוף דצמבר קיבלנו פנייה ממשרד הפנים על נושא הבחירות, ומייד ביקשתי מיועמ"ש איו"ש לתקן שני דברים דחופים.

אלי בן-דהן: אחד הדברים הדחופים היה קודם כול לקבוע את יום הבחירות, ולאחד את יום הבחירות של המועצות האזוריות והמועצות המקומיות ביחד.

אלי בן-דהן: הדבר הזה נעשה, האלוף חתם.

עדי נוי: גם שבתון.

אלי בן-דהן: כן, וגם יום שבתון.

אלי בן-דהן: אחר כך קיבלנו עוד שלוש בקשות נוספות שנוגעות לדרך ההצבעה.

אלי בן-דהן: הצבעה על-ידי תעודה צבאית אישית, הצבעה של אסירים, והצבעה של חיילים.

אלי בן-דהן: זה כרגע נמצא בעבודה.

אלי בן-דהן: אני מניח שבימים הקרובים זה אמור להסתיים, כי זה תיקון יותר פשוט.

אלי בן-דהן: עכשיו קיבלנו את התיקון היותר גדול שהוא, כפי שאמר רז, מדובר בתיקון של למעלה מ-30 תיקונים.

אלי בן-דהן: אני אומר את האמת, מהתייעצות שעשיתי עם אלה שנוגעים בדבר הבנתי שזאת עבודה שבמשך שבועיים עם קצת מאמץ אפשר לעמוד בה, ולכן קבענו את ה-23.

אלי בן-דהן: רז אומר היום שהוא לא בטוח שנעמוד בזה.

רז נזרי: צריך מה שנקרא לקחת שוליים.

יואב קיש: עוד שבוע.

רז נזרי: כי אני מצהיר ליושב-ראש, אני לא רוצה שאחרי תקרה איזו תקלה.

רז נזרי: נעמוד בזה, לכל היותר יהיה טווח של שבוע.

אלי בן-דהן: אני חושב שאפשר לעמוד בזה, סך הכול זה לא דבר מסובך.

אלי בן-דהן: אבל אני רוצה לומר כאן מילה, היושב-ראש, וזה חשוב שידעו גם ממך, לכל היועצים המשפטיים.

אלי בן-דהן: בסופו של דבר זאת חקיקה של משרד פנים.

אלי בן-דהן: משרד הפנים יושב על החקיקה הזאת זמן רב, יכול היה משרד הפנים גם לבוא בדברים עם יועמ"ש איו"ש, כמובן שגם עם המשנה ליועץ המשפטי, עם רז.

יואב בן צור: לא רצינו לעקוף אותך, נו, באמת.

אלי בן-דהן: רגע, לא, דקה, תן לי.

יואב בן צור: נותנים לך כבוד.

יואב בן צור: פעם אחת שנותנים לך כבוד אתה כבר – טוב, נו.

אלי בן-דהן: אני לא בא להזכיר את זה, אל תדאג.

אלי בן-דהן: עם עורך-דין זמרת אני בקשר קבוע, תאמין לי, אבל אני כן רוצה לומר, למה אני אומר את זה?

אלי בן-דהן: כי זה דבר שקורה הרבה, היועצים המשפטיים של משרדי הממשלה, כשהם מכינים חקיקה הם חייבים, על-פי הנחיה של שרת המשפטים, חייבים להתייחס ליהודה ושומרון.

אלי בן-דהן: כדי שיתייחסו ליהודה ושומרון זה אומר שצריכים לשבת, ובחקיקה הזאת הם צריכים לראות מה התיקונים הנדרשים כדי שהחקיקה – אם תוכל והדבר כמובן הטוב ביותר הוא שתחול בחקיקה ראשית.

אלי בן-דהן: אני כן בעד שהחקיקה הראשית תחול על יהודה ושומרון, זה הדבר הטוב ביותר.

אלי בן-דהן: לא ניתן, שיכינו טיוטות של צווים.

אלי בן-דהן: אני יכול לומר לכם, אפילו בלי לשאול, אני בטוח שיועמ"ש איו"ש יהיה מוכן לסייע לכל יועץ משפטי של משרד ממשלתי שרוצה להכין צו או רוצה להתייעץ על דרך חקיקה, הוא יעזור לו.

אלי בן-דהן: ויש גם את אבינעם, שהוא באמת מומחה.

אלי בן-דהן: אבינעם עובד עם רז, אבינעם הוא באמת מומחה לעניין, והוא מסייע מאוד לקידום החקיקה ביהודה ושומרון.

אלי בן-דהן: אני אומר את זה כקריאה שלך לכל היועצים המשפטיים של הממשלה: קחו את המשימה הזאת, זה לא בשמים, זה ניתן.

אלי בן-דהן: ואז אפשר שהחקיקה באמת תהיה סימולטנית, והכנסת תחיל את החוקים ישירות גם על יהודה ושומרון.

אלי בן-דהן: אבל, כפי שאמרתי, לגופו של עניין, אני מניח שבעוד שבועיים, בעזרת השם, נהיה מוכנים עם כל הצווים.

יואב קיש: מאה אחוז.

יואב קיש: אז אני רוצה לגבי העניין הזה להגיד את הסיכום שנראה לי שגם לפי הדברים של המשנה ליועמ"ש רז נזרי וסגן השר בן-דהן אמרתם.

יואב קיש: ראשית, אני באמת מתייחס לתאריך של סוף החודש, זאת אומרת עד 1 ביוני החקיקה של החוק הזה דרך צו אלוף תושלם.

יואב קיש: זאת התחייבות שנאמרת פה לפרוטוקול מצידכם.

רז נזרי: בהחלט.

יואב קיש: אני חייב להודות שרציתי להעביר את זה בחקיקה ראשית.

יואב קיש: בעיני זו דרך המלך, וזה הכיוון שאני שואף אליו ולשם אני מכוון, וכך אעשה בכל חוק שאני יכול.

יואב קיש: אבל אני גם קשוב למגבלות של השטח, ואני גם מבין את המשמעויות.

יואב קיש: דבר אחד שאני לא אתפשר עליו זה לייצר את הפיגורים האלה שגדלנו איתם והתרגלנו אליהם, זה לא יהיה.

יואב קיש: ולכן, פה נתתם פתרון באמת לכך שיש מהלך של חקיקה מאוד מהיר.

יואב קיש: ואני אגיד יותר מזה, אנחנו פיצלנו – ואת זה אני אומר למשרד הפנים – חלק מהחוק שמחכה פה בוועדה.

יואב קיש: אם עד 1 ביוני החוק לא יושלם במסגרת צו אלוף אני מביא את הפיצול ומחיל את החקיקה הראשית בחקיקה הזו בצורה מלאה.

יואב קיש: אני מרגיש שלא תהיה לי אז שום מגבלה מבצעית, נקרא לזה, כי בעצם מי שלא עומד בהתחייבות שלו אלו גופים אחרים.

רז נזרי: השוט מובן, לא נשתמש בו.

רז נזרי: החרב תישאר בנדן.

יואב קיש: זו הכוונה.

יואב קיש: אתה לא רוצה להפעיל אותו, אני אולי כן הייתי רוצה להפעיל אותו.

יואב בן צור: שמעת רז, שרק סגן השר לא יעכב את זה.

יואב קיש: אני רוצה ללכת לחקיקה ראשית, אבל אני מבין את המהלך.

יואב קיש: בכל מקרה לא נאפשר פער, צריך שתהיה חקיקה סימולטנית ביחד ככל שניתן, בוודאי כשאנחנו מדברים על נושא של בחירות מקומיות.

רז נזרי: זה אגב הרעיון של החקיקה הממשלתית, של ההנחיה הממשלתית.

יואב קיש: נכון.

רז נזרי: כן חקיקה ראשית או לא זה עניין של כנסת, כמו שאמרתי, אבל ההנחיה שלנו כממשלה מהשרים זה שלא יהיה פער, זה לא אומר לצאת מישראל.

יואב קיש: בדיוק.

אלי בן-דהן: נכון.

יואב קיש: אז אני אומר שאני בהחלט מבין במקום הזה את הסיבות.

יואב קיש: ולכן, ברגע שקיבלתי התחייבות וראיתי שהמערכת התגייסה, והבנתי שעומדים בלוחות הזמנים ויש התחייבות קשיחה – היה לי חשוב לשמוע אותה פה הבוקר – אז זה הסיכום, וכך אנחנו נתקדם בעניין הזה.

יואב קיש: תודה רבה.

יואב קיש: עכשיו, לענייננו.

יואב קיש: מה נשאר לנו עוד לעשות?

יואב קיש: הקראנו את הכול, רק להצביע?

גלעד קרן: רק להצביע.

יואב קיש: השאלה אם נצביע עכשיו או ב-12:00.

יואב בן צור: למה לא עכשיו?

יואב קיש: אני לא יודע, יש לי רוב רק אני ואתה.

יעל כהן-פארן: ב-12:00 יש רוויזיה, לא?

יואב קיש: כן, גם, אבל אני יכול לעשות הפסקה בדיון.

גלעד קרן: יש פה רוב, למה לא?

יואב קיש: פתאום יכנס לי איזה מישהו ומה?

יואב בן צור: אני ואתה פה, נו, מה?

יעל כהן-פארן: אני לא נגד החוק.

יואב בן צור: היא לא נגד, יאללה.

יעל כהן-פארן: אני רק בעד ההסתייגויות שלי.

יואב קיש: בסדר.

יואב קיש: אז תנמקי את ההסתייגות שלך.

יואב קיש: בבקשה.

יעל כהן-פארן: יש לי שתי הסתייגויות.

יעל כהן-פארן: אני לא מקריאה אותן, הקראנו אותן כשדנו בחוק.

יעל כהן-פארן: אחת נוגעת לטוהר מידות של נבחר ציבור; והשנייה נוגעת למימון בחירות.

יעל כהן-פארן: נתחיל מהראשונה, היום כל מי שגם אם הורשע בעבירה שיש עמה קלון, אם לא ישב שלושה חודשים בכלא, יכול להיבחר להיות נציג ציבור במועצת העיר.

יעל כהן-פארן: אני חושבת שבעצם התנאים הם אחד עם השני גם וגם וגם.

אלי בן-דהן: או או.

יעל כהן-פארן: ולכן ההסתייגות שלי היא הפרדה.

יעל כהן-פארן: זאת אומרת, לא רק מי שישב שלושה חודשים בכלא, אם מישהו הורשע בעבירה שיש עמה קלון גם אם הוא רק עשה עבודות שירות הוא לא יוכל להיבחר כנציג ציבור.

יעל כהן-פארן: זאת ההסתייגות הראשונה שלי שנוגעת בטוהר בחירות.

יואב בן צור: כמה זמן?

יואב בן צור: את רוצה להחמיר יותר מהכנסת?

יעל כהן-פארן: לא יותר מהכנסת, בוודאי שלא.

יעל כהן-פארן: אבל היום כל אחד, אם הוא לא ישב שלושה חודשים בכלא יכול לרוץ למועצות מקומיות.

יעל כהן-פארן: אני חושבת שאנחנו צריכים להטיל פה מגבלה, כי אנחנו רוצים נבחרי ציבור ראויים, נקיים, נקיי כפיים ולא מושחתים.

יואב קיש: עם זה אני מסכים איתך.

יעל כהן-פארן: אני שמחה, אז אולי תצרף את ההסתייגות.

יואב קיש: אני חושב שהדרך שלך לא נכונה.

יעל כהן-פארן: אז בוא תגיש איתי חוק שישנה את זה מהותית יותר.

יואב קיש: יש יש.

יעל כהן-פארן: אני אשמח.

יואב קיש: נדמה לי שפולקמן מקדם חקיקה כזאת.

יעל כהן-פארן: יש פה אפשרות לשנות את החוק.

יעל כהן-פארן: אתה יודע, לפעמים כשפותחים חוק נכנסים אליו גם מכיוונים אחרים, זהו, אז אני נכנסתי לתיקון חוק.

יואב קיש: אבל יש לנו בחירות, הם ממהרים לבחירות.

יואב בן צור: יאללה, אפשר להעלות את זה היום עוד.

יעל כהן-פארן: ממהרים לבחירות.

יעל כהן-פארן: התיקון השני שהצעתי נוגע להגדרת מימון מפלגות.

יעל כהן-פארן: היום יש אפליה לרעה, ואנחנו יודעים שברשימות המקומיות יש הרבה מאוד רשימות עצמאיות שלא קשורות למפלגות בכלל ארציות.

יעל כהן-פארן: יש רשימות עצמאיות מקומיות לגמרי, ויש גם רשימות שרצות בשם מפלגות שאין להן ייצוג בכנסת, והיום הן מופלות לרעה.

יעל כהן-פארן: היום למעשה רק מימון הבחירות מיטיב עם רשימות - -

יואב קיש: קיימות.

יעל כהן-פארן: - - שקשורות למפלגות שיש להן ייצוג בכנסת בלבד, וזה נוגע לערבויות וזה נוגע להחזרים גבוהים יותר על מימון בחירות.

יעל כהן-פארן: אני חושבת שהתיקון שלי, שבעצם משנה את ההגדרה למפלגה, לכל רשימה שיש לה זיקה למפלגה, גם אם אין לה ייצוג בכנסת, היא תהיה זכאית לאותו מימון בחירות.

יעל כהן-פארן: כי תזכור שהמפלגות - - -

גלעד קרן: אבל ההסתייגות שלך לא עוסקת במימון, היא עוסקת ברישום.

יעל כהן-פארן: לא, היא עוסקת ברישום, אבל אלו ההשלכות שלו על המימון, כי בעצם מתוך ההסתכלות על המימון זה ראייה של איזה אפשרות להיבחר אנחנו נותנים כאן לאזרחי, לנבחרי ציבור.

יעל כהן-פארן: היום הם מופלים לרעה, כל מי שלא קשור למפלגה שיש לה ייצוג בכנסת, ולדעתי יש פה טעם לפגם, ויהיה טוב מאוד לדמוקרטיה הישראלית אם נוכל לאפשר את הפתיחה שלה.

יעל כהן-פארן: שוב, זה ברשויות המקומיות, גם כך יש שם הרבה מאוד נציגויות מקומיות.

יעל כהן-פארן: אגב, זה לא נוגע לנציגות מקומית שהיא רק מקומית שאין לה שום קשר לרשימה ארצית, אלא כאלה שיש להם חלק במפלגה ארצית והיא מוגבלת במימון שלה כי היא מפלגה, ובכל זאת, בגלל שאין לה ייצוג בכנסת – אני רק מסיימת.

יואב קיש: את צריכה לסיים, כן.

יעל כהן-פארן: אני מסיימת.

יעל כהן-פארן: רק לומר שאני קוראת לכולם לתמוך בהסתייגויות, הן כולן משבשות את הדמוקרטיה, ואת טוהר המידות של נבחרי הציבור.

יעל כהן-פארן: תודה רבה.

יואב קיש: מי בעד ההסתייגויות של חברת הכנסת פארן?

יואב קיש: מי נגד?

יואב קיש: בעד – 1

יואב קיש: נמנעים – אין ההסתייגויות של חברת הכנסת פארן לא נתקבלו.

יואב קיש: בעד – 1, נגד – 3.

יואב קיש: ההסתייגויות לא התקבלו.

יואב קיש: אנחנו עוברים להצביע על הצעת החוק.

יואב קיש: אפשר כמקשה על כל החוק?

גלעד קרן: באותה הצבעה?

גלעד קרן: - - -

יואב קיש: בהתאם לשינויים שיוגדרו בוועדה.

יואב קיש: מי בעד הצעת החוק?

יואב קיש: שירים את ידו.

יואב קיש: בעד – פה אחד

יואב קיש: החוק התקבל.

יואב קיש: תודה רבה.

יואב קיש: הישיבה נעולה.